Exqrch/javanese-Komodo-pixelgpt huggingface dataset:
Walang kayu mangan gegodhongan saka manéka tuwuhan, kacathet watara 35 jinis tetuwuhan kang dipangan déning walang iki
Walang iki kapérang dadi pira-pira sub spésiès kang sapérangan èndemik ing sawatara pulo tinamtu.
Hierodula patellifera Hierodula patellifera, arané dhéyé kang umum tinemu ing tanah Jawa , kang kalebu genus "Hierodula"
Dhéyé lanang ukurané watara 45-65mm, déné kang wadon 65–75 mm
Wernané bisa ijo utawa soklat kayu
Dhéyé iki tinemu ing Malaysia, Hawaii, India, Jawa, Semenanjung Koréa, Filipina, Papua Nugini, Cina, Taiwan, Vietnam, Sumba, Honshu, Shikoku, Kyushu, Okinawa ing Jepang, Taiwan
patellifera" urip ing wit-witan lan ing sesuketan, ing sawah utawa pinggir alas.
Kinjeng dom Kinjeng dom ya iku kéwan gegremetan kang kalebu ordho Odonata, subordho Zygoptera
Kinjeng dom gampang dititèni saka awak kang kuru dawa kaya déné dom, lan suwiwi kang nglempit miturut dawané awak nalika nembé méncok ing tetuwuhan
Kinjeng dom asring tinemu ing sakiwa tengen blumbang, rawa, alas utawa sawah
Kinjeng dom ngendhog ing banyu, kang banjur netes sawusé 2 dina
Kinjeng dom lumrahé duwé warna ijo semu kuning utawa ireng
Lumrahé kinjeng dom mapan ing papan kang cedhak banyu tawa, sanajan pira-pira spésiès saka Caenagrionidae ngendhog ing banyu payau lan malah uga ana sijining spésiès kang ngendhog ing banyu asin
Kinjeng dom tinemu ing kabèh nagara, kajaba ing antartika
Kabèh ana spésiès cacah 2942 kang diklumpukaké ing 309 marga.
Amanda (filem) Amanda inggih punika filem sandhiwara kumedhi romantis saking Amérikah Sarékat ingkangdidamel taun 2009
Filem punika dipunsutradarani Steve Marra
Piyambakipun ugi ngrangkep minangka panganggit skénario
Ingkang maragani filem punika antawisipun Randy Ryan lan Ariana Dubynin
Pamundhutan gambar kanggé filem punika ditindakaken wonten Indianapolis
"Amanda" dipunbabar kanthi sesarengan kanggé sagung pamirsa ing surya 14 Mèi 2009
Sasampunipun pasrah amargi mboten saget pados pacanganipun, Joe-yuswa sekawan dasa taun-(Randy Ryan) pinanggih kaliyan kenya ingkang dados pangimpènipun, Amanda (Ariana Dubynin) lajeng dipundhaup
Nanging nalika sémahipun ngendika satunggalipun wadi, Joe dumadakan mboten saget mangsuli pitakènan salebetipun manah, punapa sajatosipun katresnan iki
Kanggé filem punika, Steve Mara gadhah jejibahan minangka panganggit skénario lan sutradhara
Pandamelan filem kawiwitan ing surya 13 April 2009 kanthi wragad dumugi $500,000
Jenny Elig saking Metromix, wonten artikelipun mratélakaken bilih filem punika "ditidakaken kanthi saé." Filem "Amanda" kasil nampi pangaji wonten Canada International Film Festival taun 2010.
American Gun (filem 2002) American Gun inggih punika filem sandhiwara saking Amérikah Sarékat ingkang didamel ing taun 2002
Filem punika dipunsutradarani Alan Jacobs ingkang ngrangkep minangka panganggit lakon (skénario)
Ingkang maragani filem punika antawisipun James Coburn (filem pungkasan, sadèrèngipun tilar donya ing surya 18 Novèmber 2002), Virginia Madsen, Barbara Bain, lan Alexandra Holden
"American Gun" nyariyosaken babagan Martin Tillam (Coburn), satunggalipun vèteran Payudan Donya II ingkang madosi sisik melik babagan senjata salebetipun pangulandara ing sapérang nagari saperlu dipun-ginakaken mejahi putrinipun, Penny (Madsen)
Wonten pangulandara punika, piyambakipun ugi madosi wayahipun, Mia (Holden)
Panganggit lakon (skénario) ingkang ngrangkep minangka sutradhara, Alan Jacobs pikantuk inspirasi nyerat kanggé filem punika sasampunipun ngrawuhi satunggalipun pabrik Smith & Wesson ing Massachusetts, lan maos cathetan raja pati (obituari) satunggalipun kenya, ingkang gemléthak sanginggilipun méja satunggalipun pangripta senjata
Piyambakipun nyuwun pirsa, punapa pangripta pestol punika ingkang mejahi kenya punika "Rikala samanten, pamanggihipun rumaos "klik"," ngendikanipun Jacobs
"Kawula nembé kémawon maos buku sesirah "Lethal Passage" anggitanipun juru warta Erik Larson ingkang mratelakaken sujarah mesin pestol." Pandamelan filem punika dipuntidakaken kanthi dangunipun sekawan dasa dinten, kalebet pamundhutan gambar utama ing wulan Dhésèmber 2000 ing Rutland, Vermont, dilajengaken wonten Los Angeles, California, Las Vegas, Nevada, lan Miami, Florida
Filem punika dipunsengkuyung déning juru sinematografi Phil Parmet kanthi ngginakaken piranti Kodak Color 35mm cemeng-pethak, lan dipuntambahi ngagem Sony PD150 mini-DV, ingkang nggabungaken format kekalihipun
Filem punika kasil menang pangaji Modern Digital Cinematography Award wonten Seattle Independent Film Festival taun 2002.
Iris Barry Iris Barry (1895 – 1969) inggih punika salah satunggalipun juru kritik filem lan kurator saking Inggris-Amérikah Sarékat
Ing dasawarsa 1920-an piyambakipun ndhèrèk njumenengaken London Film Society, ingkang dados dhepartemèn kurator filem kaping pisan ing Museum of Modern Art New York taun 1935.
Barry ingkang gadhah asma asli Iris Sylvia Crump, miyos wonten Washwood Heath dhistrik Birmingham, Inggris
Piyambakipun punika putri saking Alfred Charles Crump lan Annie Crump
Lajeng pindhah dhateng London ing taun 1916 utawi 1917, ing mriku piyambakipun pinanggih kaliyan Ezra Pound
Barry gadhah kalih momongan saking Wyndham Lewis, ingkang miyos ing taun 1919 (putera) lan 1920 (puteri)
Piyambakipun wiwit ngintun pakaryan awujud kritik filem wonten ing "The Spectator" taun 1923, lan nampi pedamelan minangka juru warta ing "Daily Mail" antawisipun taun 1925 dumugi 1930, nalika pindhah dhateng Amérikah Sarékat
Sesémahanipun kaliyan Alan Porter mboten mlampah dangu
Filem Society kaping pisan dipunjumenengaken ing wulan Oktober 1925; piyambakipun salah satunggalipun ingkang ndhèrèk njumenengaken, sesarengan juragan gedhong biyoskup Sidney Bernstein, sutradara Adrian Brunel, Ivor Montagu, lan sesami juru kritik filem Walter Microsoft.
Piyambakipun saestu misuwur minangka kurator ing Museum of Modern Art, ingkang wiwit jumemeng ing taun 1929
Sasampunipun dumugi Amérikah Sarékat ing taun 1930, piyambakipun mandhégani jumenengipun dhepartemèn kajian filem ing taun 1932, kanthi migunakaken arsip saking filem-filem awis, buku kapustakan babagan filem, lan program pangeduman filem
Piyambakipun ugi nyimpen filem
Salajengipun Barry dados warga Amérikah Sarékat ing taun, 1941, sesémahan kaliyan John E
Barry nyerat buku buku populèr kanggé filem-filem ingkang saweg dipundamel, sesirah "Let's Go to the Pictures" (1926) lan babagan ilmuwan klasik "D
Barry ugi asring nyerat prakawis buku wonten ing "New York Herald Tribune"
Taun 1949, piyambakipun nampi Chevalier Legion of Honor saking pamaréntah Perancis amarga kaprigelanipun lan pangabektènipun ing jagat filem
Barry tilar donya ing surya 22 Dhésèmber 1969, ing Marseilles.
Perawan Remaja dalam Cengkeraman Militer Perawan Remaja dalam Cengkeraman Militer iku sawijining buku karangané Pramoedya Ananta Toer kang dibabar kapisanan déning Kepustakaan Populer Gramedia ing taun 2001
Nganti taun 2011, buku iki wis dicithak kaping pitu
Rèng-rèngané buku iki ditulis nalika Pramoedya isih ing pambuwangan ing Pulo Buru
Ing taun 2000, dhèwèké lunga menyang Jepang saperlu nampa pengaji utama "The Fukuoka Asian Culture Prize" kang kaping 11
Lungané menyang Jepang iki kang njalari Pramoedya éling marang ketikan buku kang irah-irahan asliné "Perawan Remaja" iki
Wujud isiné dudu novèl kaya lumrahé karangané Pramoedya, nanging kumpulan cathetan babagan para wanita Indonésia kang didadèkaké batur tukon sèks déning prajurit Jepang nalika jaman Perang Donya II
Satemené ora mung wong wadon saka Indonésia kang didadèkaké batur tukon sèks, nanging uga saka nagara-nagara liya kaya Koréa, Cina, lan Taiwan
Jalaran isih sithik banget tulisan kang nyaritakaké kusus kadadéan kang dilakoni para batur tukon sèks saka Indonésia, Pramoedya ngrasa prelu nulis buku iki
Cathetan-cathetan ing jeroné iki kasil panggolèkané Pramodya dhéwé lan cathetan-cathetan saka kanca-kancané kang nemoni tilas batur tukon sèks kuwi ing Pulo Buru
Buku iki ditujokaké kanggo nambah kawruh sajarah Indonésia
Buku iki dibukak kanthi carita kang mratélakaké kaanan ing mangsa Perang Donya II kang miwiti butuhé prajurit Jepang marang batur tukon sèks saka Indonésia
Ing pérangan sabanjuré, Pramoedya nuturi para prawan jaman saiki supaya ngerti kabejané urip ing jaman mardika lan miwiti carita nelangsa saka jaman Jepang
Ing jaman semana, para prawan diapusi dikon mangkat menyang Jepang supaya bisa nerusaké pawiyatan
Apus-apusan iki metuné saka angkatan perangé Jepang lan diterusaké menyang désa-désa déning para pangrèh praja
Babagan kang ndadèkaké nyalawadi ya iku ora anané wara-wara resmi saka kantor angkatan perang jepang ngenani pawarta iki, dadi mung sas-sus
Akèh prawan saka Jawa kang seneng mèlu program apus-apusan iki, mligi putrané para among praja jalaran wong tuwané kudu mènèhi tuladha marang wong-wong liya supaya padha gelem mèlu
Pramoedya banjur mbabar cathetan akèhé prawan kang digawa Jepang saka pirang-pirang kutha
Ing bab-bab saterusé, Pramoedya nyaritakaké lakoné prawan-prawan saka manéka kutha kuwi mau dhedhasar carita utawa cathetané kanca-kancané lan cathetané dhéwé
Ing punjul saparo pérangan kang mburi, isiné dimligèkaké kanggo cathetan saka prawan-prawan kang kèri ing Pulo Buru
Carita cara uripé wong Suku Alfuru uga akèh dibabar ing bab kang pungkasan
Kutha-kutha asalé para prawan ing carita
Ing sajeroning buku "Perawan Remaja dalam Cengkeraman Militer," disebutaké pirang-pirang kutha kang mèlu nyumbang prawan kanggo prajurit Jepang
Kutha-kutha kuwi ya iku:
Pratélan Usada Pokok Modhèl WHO Pratélan Usada Pokok Modhèl WHO (EML), dibabar déning World Health Organization (WHO), isiné usada-usada sing dianggep paling mempan tur aman tumrap kabutuhan paling ndhasari ing sistem kaséhatan
Pratélan iki asring dicakaké ing manéka nagara minangka dhasaran nalika nggawé pratélan usada pokok sing enggon-enggonan ing nagarané dhéwé-dhéwé
Dhèk taun 2016, 155 nagara punjul wis nggawé pratélan usada pokok nasional sing dhedhasar pratélan modhèl World Health Organization iki
Nagara-nagara sing ngecakaké kalebu nagara-nagara maju saha nagara-nagara tumuwuh
Pratélan iki dipérang dadi barang-barang inti lan barang-barang lelengkap
Éwoning barang-barang inti iku ingaran sing paling mujarab kanggo ngatasi masalah kaséhatan lan bisa dicakaké kanthi tambahan sumber daya layanan kaséhatan sing minimal
Éwadéné, éwoning barang-barang lelengkap mbutuhaké infrastruktur tambahan kaya ta juru awèh layanan kaséhatan sing digladhi mirunggan utawa piranti dhiagnostik utawa duwé rasio béya-bathi sing cilik
Pratélan lelengkap nglimputi watara 25% barang ing pratélan iki
Sawenèh usada kagolong becik ing pratélan inti uga ing pratélan lelengkap
Sanadyan kèh-kèhé usada ing pratélan iku weton gènerik, ana ing pangayomané patèn ora ateges ngejabakaké inklusi
Pratélané pisanan dibabar taun 1977 lan macak usada cacah 212
WHO banjur nganyari pratélané mbaka rong taun
Pratélan sing kaping 14 dibabar taun 2005 lan macak usada cacah 306
Ing taun 2015, èdhisi kaping 19 dibabar lan macak watara 410 usada
Èdhisi kaping 20 dirancang babaré ing taun 2017
Pratélan-pratélan nasional macak watara 334 lan 580 usada
Pratélan sing ndhèwèki diyasa kanggo bocah umur tekan 12 taun, ingaran Pratélan Usada Pokok kanggo Bocah Modhèl WHO (EMLc)
Pratélan iki diripta taun 2007 lan saiki wis nyadhak èdhisi kaping 5
Pratélan iki digawé kanggo minangkani butuhé bocah kanthi cumepaké formulasi sing trep
Samubarang sing ana ing pratélan kanggo bocah iku uga kapacak ing pratélan pokok
Pratélan kanggo bocah dalah cathetané iku dhedhasar èdhisi kaping 19 pratélan pokok
Simbul α mratandhani yèn sawijining usada mung kapacak ing pratélan lelengkap
Dhuyung Dhuyung iku makluk banyu sing sirah lan awaké wujud manungsa wadon lan buntuté wujud iwak
Dhuyung jedhul ana ing akèh dongèng ing budaya saindenging donya kalebu ing Wétan Cedhak, Éropah, Afrika, lan Asia
Carita dhuyung ingkang kapisan mijil ana ing Suriah kuna
Ing carita iki, wujudé dèwi Atargatis malih dadi dhuyung amarga isin uwis matèni manungsa kang ditrésnani èwadènè ora njarag
Dhuyung kadhang digayutakè karo prastawa sing bebayani kaya ta banjir, prahara, kapal kèrem, lan kèlem
Ing tradhisi dongèng liyanè utawa kadhangkala uga ing tradhisi iki, dhuyung bisa dadi kesawaban, kastawan, utawa katrésnan marang manungsa.
Oseam (filem 2003) Oseam (Hangul: 오세암) inggih punika filem animasi sandhiwara saking Koréa Kidul ingkang didamel ing taun 2003
Filem punika dipunsutradharani, dhedhasar skénario anggitanipun Choi Min-yong, Lee Seo-kyeong, lan Sung Baek-yeop, dipunangkat saking novèl anggitanipun sastrawan Koréa Kidul, Jeong Chae-bong kanthi sesirah "Five-year-old temple", ingkang gadhah katrangan minangka dongèng mligi kanggé tiyang diwasa
Awit saking dipunbabar kanthi winatesan namung kanggé ing nagari Koréa Kidul lan Perancis, filem punika mboten patos misuwur ing nagari Inggris
Nanging, filem awujud DVD kanthi pertalan basa Inggris namung dipuncawisaken awujud 3 DVD
Para pamirsa lan juru kritik saget nampi kanthi saé filem wau
Tokoh wonten filem sandhiwara kasebat, saget dipunjèjèraken kaliyan filem animasi sanèsnipun, inggih punika Grave of the Fireflies, Filem punika kasil nampèni sapérang pangaji internasional antawisipun Amsterdam Fantastic Film Festival
Kajawi menang ing kategori Film Animasi Paling Saé ing Asia-Pacific Film Festival lan Annecy International Animated Film Festival taun 2004.
In the Heart of the Sea (filem) In the Heart of the Sea inggih punika filem sandhiwara pangulandara 3D saking Amérikah Sarékat-Spanyol ingkang didamel ing taun 2015, dipunangkat saking buku nonfiksi anggitanipun Nathaniel Philbrick kanthi sesirah ingkang sami
Filem punika dipunsutradharani Ron Howard, dhedhasar skénario anggitanipun Charles Leavitt
Ingkang maragani filem punika antawisipun Chris Hemsworth, Benjamin Walker, Cillian Murphy, Tom Holland, Ben Whishaw, lan Brendan Gleeson
Kaping pisan, filem punika dipuntepangaken ing New York City surya 7 Dhésèmber 2015 lan dipunbabar kanthi kanggé sagung pamirsa Amérika ing surya 11 Dhésèmber 2015 déning Warner Bros
"In the Heart of the Sea" warni-warni panampi saking para pamirsa lan kritikus, lan kasil ngempalaken arta dumugi $93 yuta
Éwasamanten wragad ingkang sampun medal dumugi $100 yuta
Chris Hemsworth dipundhapuk minangka paraga baku, Owen Chase, ing sasi Juni 2012
Tom Holland dipundhapuk minangka Nickerson ing April 2013
Sadèrèngipun Benjamin Walker dipundhapuk minangka Kapten, paraga sanès naté dipundhapuk nyengkuyung filem punika ing antawisipun Benedict Cumberbatch, Tom Hiddleston, lan Henry Cavill
Filem punika dipunkembangaken malih ing taun 2000, dipunsutradharani Barry Levinson miturut panyuwunipun Miramax Films
Panggènan sanès ingkang dipunagem inggih punika Pulo La Gomera (tinambah sapérang jejer ing Lanzarote) ing Canary Islands, Spanyol
Kanggé jejer angin lesus, punggawa filem jumenengaken tangki toya ing Leavesden Studios Roque Baños nindakaken karya musik kanggé filem punika.
Albatros Albatros, saka kulawarga Diomedeidae, manuk sagara kang gedhé, kalebu ordho Procellariiformes
Manuk iki tinemu ing Samodra Antartika lan Samodra Pasifik iring lor
Manuk albatros tansah katon mabur ing awang-awang amarga carané mabur kang irit tenaga, kanthi nglayang tanpa ngobahaké suwiwi
Manuk iki mangan cumi-cumi, iwak lan urang
Albatros urip bebarengan kanthi wujud koloni, susuhé ana ing pulo-pulo kang mencil ing tengah samodra
Cacah spésiès albatros watara 13 nganti 24 spésiès, kang kapérang dadi 4 genus, ya iku Albatros gédhé, ("Diomedea"), Albatros mollymawk ("Thalassarche"), Albatros pasifik-lora ("Phoebastria"), lan Albatros ireng ("Phoebetria")
Ing abad 21, spésiès albatros kalebu ing pratèlan abang déning IUCN, kanthi cacah 19 spésiès bebaya cures lan kang loro gumantung konservasi.
Manuk pitikan Manuk pitikan ("Gallicrex cinerea") ya iku manuk rawa saka kulawarga Rallidae, lan siji-sijiné spésiès saka génus Gallicrex
Papan uripé ana ing rawa Asia Kidul, Kidul wétan nganti wétan, antarané ing Pakistan, India, Sri Lanka, Indonésia, Filipina, Cina nganti Jepang
Awak manuk pitikan kalebu gèpèng, kanggo nggampangaké nlusup ing selané tuwuhan lan sesuketan rawa
Susuhé ing lemah, ing selan tuwuhan kanthi endhog cacah 3-6
Drijiné dawa lan buntuté cindhak
Manuk lanang dawané watara 43 cm lan boboté 476-650gr.Déné manuk wadon luwih cilik
Dawané 36 cm lan boboté 298-434 gr
Manuk pitikan golèk pangan ana banarawa kang cethek, kanthi nyucuk kéwan-kéwan cilik ing banyu kaya ta kéwan gegremetan, iwak cilik, lan wewijèn
Manuk pitikan kalebu kéwan kang waspada, kang age-age lumayu ndhelik menawa ana bebaya
Ing wayah subuh lan surup manuk pitikan biasane manggung kanthi swara kang sero
Drembombok Drembombok, derbombok, utawa sribombok ("Amaurornis phoenicurus") iku manuk sing kalebu famili Rallidae
Sebarané nglimputi Indhia, Cina iring kidul, Filipin, lan Indonésia
Manuk iki lumrahé manggon ing banarawa, sawah, lan pacerèn
Biyèn manuk iki akèh tinemu, nanging saiki wis arang amarga padha dibedhag
Saliyané kuwi, sudané manuk iki uga amarga akèh sawah sing migunakaké pèstisidhah kimiyah sing njalari regedé panganané, ya iku wijèn, cacing, kéwan gegremetan, lan kéyong cilik
Manuk iki gedhéné sedhengan lan bisa katitik saka warna elaré sing ireng lan putih
Lumrahé manuk drembombok urip ijèn, sanajan kadhang uga tinemu cacah loro utawa telu
Senengané ndelik ana sesuketan rawa lan njedhul nalika golèk pangan kaya déné manuk pitikan
Sanajan ora bisa mabur dhuwur, drembombok seneng ménclok ana ing glagah lan wit-witan cilik ing banarawa
Susuhé lumrah mapan ing tengahé banarawa, lan cacahé endhogé 6-7, kang diangkremi déning manuk lanang lan wadon (uga tekané momong anak) lan banjur netes sawisé udakara 19 dina.
Sapèt Sapèt ya iku kumpulan kéwan ros-rosan kang saèmper kalajengking nanging buntuté luwih cilik lan tanpa wisa
Sapèt gampang dikenali saka wernané kang ireng lan sapité kang gedhé
Dawané lumrahé watara 25–30 mm, sanajan uga ana spésiès kang nganti 85 mm
Nalikané ngalami bebaya, Sapèt bakal nyemprotaké campuran asem asétat lan asem oktanoat kang gandané mèmper cuka
Pancèn dudu wisa, nanging gamané kang wujud capit uga nglarani manawa kena manungsa
Sapèt kalebu kéwan nokturnal
Mangané gegremet, luwing, kalajengking lan cacing
Sumebar ing laladan tropis lan sub tropis, kajaba Eropah lan Australia
Déné ing Afrika mung tinemu siji spésiès ya iku "Etienneus africanus"
Lumrahé urup ndelik ing ngisor watu utawa kayu
Uga asring tinemu ing pucuk klapa lan jinis palem liyané.
Bubuk beras Bubuk beras ("Sitophilus oryzae") kéwan kang dikenal seneng mapan ing wewijènan (séréalia) kang disimpen ing lumbung utawa gudhang
Bubuk beras kalebu ama kang banget ngrugèni lan angèl dikendhalèni manawa wis nyerang
Ora mung nyerang gabah/beras, nanging uga jagung, gandum, jewawut, canthèl lan kacang-kacangan
Larvané ndhelik sajeroning wewijèn, déné imagoné mangan pathiné
Kalebu jinis kumbang kang ukurané cilik
Bubuk beras kang diwasa dawané watara 2 mm kanthi moncong kang dawa
Wernané soklat tuwa utawa ireng
Wujudé saèmper karo bubuk jagung, nanging manawa disetitèkaké nyata ana pira-pira bedané
Bubuk beras bisa mabur lan umur bubuk kang wadon bisa nganti 3-5 sasi
Bubuk beras wadon ngendhog 2-6 iji saben dinané, lan gunggungé bisa 300 iji sadawané uripé
Moncong kang dawa kanggo gawé bolongan ing beras lan nyèlèhaké endhog
Endhog disèlèhaké ing beras kang dibolongi kang jeroné watara 1mm, lan banjur netes sawisé watara 7 dina
Larva kang netes langsung "menggerek" beras kang dadi papan uripé lan mapan ing kono nganti wujud imago
Sawisé umur 28-90 dina (lumrahé 31 dina) banjur métamorfosis dadi kumbang.
Maranta (génus) Maranta ya iku génus saka tuwuhan bisa ngembang, kulawarga Marantaceae
Asalé saka Amérika tengah lan kidul, lan India Kulon
Jeneng Maranta kajupuk saka ahli botani saka Italia abad 16 kang aran Bartolomeo Maranta
Udakara 40-50 spésiès kang wus kacathet déning para ahli
Sakabèhané duwé rhizoma kang wujud rimpang
Watang kang katon ing dhuwur lemah wujud watang semu
Godhongé lonjong lan tansah ijo, megar ing wektu awan lan nalika wengi godhongé nggulung
Kembange cilik, kanthi kelopak cacah telu
Spésiès kang tinemu ing tanah Jawa ya iku garut ("Maranta arundinacea"), dibudidaya murih bisa ngasilaké pathi garut
Kajaba iku uga diolah dadi emping garut
Spésiès kang wus kacathet:
Kakhanan Krim Kakhanan Krim wiwit ana nalika Grombol Emas Monggolia ruwag ing abad kaping 15 mawa punjeré ana ing Tanjung Krim
Ing sakiwa tengené taun 1441 wong Tatar Krim ngedegaké sawijining tlatah wewengkon Khan utawa diarani Kakhanan sangisoring pimpinané Giray, sawijining kulawarga wangsa Jingisid
Wewengkoné ana ing sakiduling tanah sing saiki dadi wewengkoné Ukraina, wiwit taun 1556 tlatahé Grombol Nogay antara Asov lan Kuban saha Tanjung Krim
Sapérangan gedhé tlatah iki kabèh ing tembé bakal dadi wewengkoné Ruslan lan diarani tlatah Donbass
Kutha nagarané ya iku Bakhchisaray
Kakhanan Bangsa Tatar Krim iku siji-sijiné karajan panerusé Grombol Emas, sing bisa èksis nganti suwé, ya iku nganti taun 1792
Nganti abad kaping 18, wong-wong Tatar Krim kerep perang lan mbedhah tlatah-tlatah ing Ukraina sing nalika iku dadi wewengkoné Polen-Litowen, Moldavia lan Ruslan
Saka tlatah-tlatah iki wong Tatar Krim mboyong para batur tukon sing dadi "komoditas èkspor" ékonomi Tatar Krim sing wigati dhéwé
Wong Tatar Krim ya dagang karo Kakaisaran Osmaniyah
Déning Kakaisaran Osmaniyah wong Tatar Krim direksa lan wong Tatar Krim dadi panyebar lan sesulihé Islam ing Ukraina.
Barista Barista inggih punika salah satunggalipun sebatan kanggé tiyang ingkang pedamelanipun ndamel lan nyawisaken kopi kanggé para pelanggan
Tembung "barista" punika asalipun saking basa Italia ingkang ngemu teges "pelados bar"
Awit taun 2007 ing Indonesia sampun dipunwontenaken "Adon-adon Barista Indonesia" ("Indonesian Barista Competition") ingkang dipuntindakaken déning "Asosiasi Spesialis Kopi Indonesia" ("Specialty Coffee Association of Indonesia")
Juwara adon-adon punika nampi kalodhangan dados dutaning Indonesia wonten adon-adon ingkang sami ing tataran Asia
Salajengipun, juwara ing Asia badhé ndhèrèk adon-adon ing tataran sadonya inggih punika "Kejuaraan Barista Dunia" ("World Barista Championship")
Gelar "Juwara Barista Sadonya" ing taun 2010 dipungayuh déning Michael Philips panyarta saking Amérikah Sarékat
Coccinella transversalis Coccinella transversalis ya iku spésiès kumbang koksi kang tinemu ing Asia Kidul, Asia kidul wétan nganti Australia.
Jeneng kumbang iki asring klèru karo "Coccinella transversoguttata" kang tinemu ing Eropah lan Amérika lor
Kéwan iki wiwitan dironcé déning ahli zoologi Dhènemarken Johan Christian Fabricius ing taun 1781
Dawané 3,8-6,8 mm lan sanajan sebarané banget ambané, nanging variasi wernané ora akèh
Lumrahé endhasé warna ireng lan suwiwiné warna abang utawa oranye kanthi tengeran ireng cacah loro
Kayadéné lumrahé kumbang koksi, "Coccinella transversalis" wigati tumrap kridha tani, amarga mangan warna-warna kéwan gegremetan cilik kang dadi ama tetuwuhan mligi ing wiwitan nandur.
Kéwan gegremetan kang dadi pangané kaya ta tuma godhong (afid).
Diplacodes trivialis Diplacodes trivialis iku spésiès kinjeng saka kulawarga Libellulidae, kalebu kinjeng kang asring karan kinjeng semprang
Kinjeng iki sumebar saka Cina, Jepang, India, Indonésia lan nganti Papua Nugini lan Australia
Seneng mapan ing blumbang, sawah, wadhuk, saluran irigasi lan kang saèmper
Awaké duwé warna kang manéka warna, lumrahé biru semu ungu, ijo utawa kuning
Kinjeng iki kalebu kang paling umum tinemu ing Asia
Biyasa manggon ing papan kang arang wit-witan gedhé
Suwiwiné bening tanpa tengeran ireng
Nalika diwasa duwé tengeran warna putih ing pucuk buntut kang mbédakaké kinjeng iki karo spésiès liyané ing génus iki Kinjeng jinis iki kalebu gampang dicekel.
Samber ilèr Samber ilèr, "(Chrysochroa fulminans)" salah siji spésies saka kulawarga Buprestidae Wedharan
Samber ilèr kéwan gegremet kang duwé warna ijo gilap, lan dawane 30–40 mm Distribution
Kewan iki sumebar ing Malaysia lan Indonesia nganti Papua Nugini.
Manuk bubut Bubut jawa (Centropus nigrorufus) manuk saka kulawarga Cuculidae
Kewan iki endemik ing Indonesia.
Cecek Cecek utawa titik ya iku pada (cara Indonésia: "tanda baca") kang digunakaké kanggo nengeri pungkasaning sawiji ukara ing manéka basa
Tenger iki awujud cecek cilik sing disèlèhaké ing pungkasan sawiji baris saka sawiji ukara, kaya ta ing pungkasan ukara.